Mestské zastupiteľstvo v Košiciach

Uznesenie
z XXII. rokovania Mestského zastupiteľstva v Košiciach,
zo dňa 16. decembra 2013                               číslo: 785

Postoj mesta Košice k dokumentu
„Memorandum o porozumení a spolupráci v energetickom sektore medzi Ministerstvom hospodárstva SR a European Uranium Resources“

Mestské zastupiteľstvo v Košiciach
podľa § 4 ods. 3 písm. h) zákona č. 369/1990 Zb. o obecnom zriadení v znení neskorších predpisov a § 6 ods. 2 písm. o) Štatútu mesta Košice

A. odmieta

Memorandum o porozumení a spolupráci v energetickom sektore medzi Ministerstvom hospodárstva Slovenskej republiky a European Uranium Resources, ktoré bolo podpísané bez vedomia Mestského zastupiteľstva v Košiciach a bez vedomia primátora mesta, je v rozpore so záujmami občanov mesta a s platnými uzneseniami mestského zastupiteľstva č. 1243/2006, 578/2013 a 710/2013,

B. deklaruje,

že sa necíti byť nijakým spôsobom viazané daným a ani žiadnym iným dokumentom pripúšťajúcim možnosť ťažby alebo spracovania uránu na území mesta a v záujme zabezpečenia ústavného práva občanov na zdravé životné prostredie bude aj naďalej pokračovať v úsilí o dosiahnutie bezpodmienečného zákazu ťažby a spracovania uránu v Košiciach.

	MUDr. Richard Raši, PhD., MPH	
	primátor mesta Košice
	Podpísal dňa: 19.12.2013

Za správnosť:	Ing. Pavol Lazúr

		Ing. Juraj Tache

Zapisovateľka: Blanka Lukáčová